laion/Wikipedia-Exotic huggingface dataset:
רפאל לדנר

רובי לדנר (נולד ב-13 במרץ 1945) הוא שחיין ושחקן כדורמים ישראלי בעבר, אלוף ישראל ושיאן ישראל במשחה ל-100 מטר חופשי (1962) ושחקן הפועל תל אביב וקפטן נבחרת ישראל בכדורמים. רובי זכה שלוש פעמים ברציפות בתואר ספורטאי השנה בענף הכדורמים בין השנים 1973-1975. לדנר התאמן בשחייה ובכדורמים בקבוצת הפועל תל אביב בהדרכתו של נלו בילדרמן. באליפות ישראל שנערכה בבת גלים בחיפה באוקטובר 1962 זכה לדנר במדליית זהב במשחה ל-100 מטר חופשי שיא ישראלי חדש של 59.5 שניות, לפני עמית לובן מהפועל גוש זבולון (59.8 שניות) ודן קרפן מברית מכבים עתיד (1:02.1 דקות). באליפות ישראל שנערכה בשנת 1963 זכה לדנר במדליית כסף במשחה ל-100 מטר חופשי בתוצאה של 59.7 שניות, אחרי עמית לובן (59.6 שניות) ולפני דניאל פרוכטר מהפועל גוש זבולון (1:00.7 דקות). באליפות הפועל בשחייה שנערכה בקיבוץ גבת בסוף אוגוסט 1964 קבע לדנר במשחה ל-50 מטר פרפר שיא ישראלי חדש של 28.5 שניות. חודש לאחר מכן, באליפות ישראל שנערכה בקריית טבעון בסוף ספטמבר אותה שנה הוא זכה ב-3 מדליות, 1 זהב ו-2 ארד. מדליית זהב במשחה שליחים 4x100 מטר מעורב בתוצאה של 4:40.4 דקות, לפני הפועל גוש זבולון (4:44.3 דקות) והפועל קריית טבעון (4:48.2 דקות), מדליות ארד במשחה ל-200 מטר פרפר בתוצאה של 2:50.0 דקות, אחרי אסף פורת מהפועל נוה איתן (2:37.4 דקות) ולפני אריה לוריא מהפועל גבעת ברנר (2:49.5 דקות) ובמשחה שליחים 4x200 מטר חופשי בתוצאה של 9:49.5 דקות, אחרי הפועל גוש זבולון (9:29.5 דקות) והפועל קריית טבעון (9:31.3 דקות). נוסף לכך, הוא סיים במקום רביעי במשחה ל-100 מטר חופשי בתוצאה של 1:02.1 דקות. במכביה השמינית שנערכה באוגוסט 1969 זכה לדנר במדליית כסף כשחקן נבחרת ישראל בכדורמים. לדנר קיבל מלגת לימודים בברלין ושיחק בקבוצת "שפנדאו 04" הגרמנית. נבחרת ישראל בכדורמים זכתה באליפות אסיה שנערכה בטהראן, איראן בשנת 1972 ובזכות להשתתף באליפות העולם הראשונה בשחייה שנערכה בבלגרד 1973. בטורניר עצמו הבקיע לדנר 4 שערים יותר מכל שחקן אחר בנבחרת. לאחר שפרש משחייה תחרותית החל לדנר לאמן את השחיינים בקבוצתו, הפועל תל אביב. בין השחיינים הבולטים שאימן היו יואב יעקובי, יואל קנדה וברוך צ'יש. צומצם סגל הכדורמים, מעריב, 4 במאי 1967 חוגגים, דבר, 12 במרץ 1972 ארבעה שיאים לאומיים באליפות השחייה בחיפה, למרחב, 14 באוקטובר 1962 אורי ימפולסקי, תוצאות בינוניות באליפות הפועל בשחייה - לדנר קבע שיא ארצי חדש ב-50 מ' פרפר, דבר, 30 באוגוסט 1964 גרטל וזלץ - גיבורי אליפות השחייה, על המשמר, 29 בספטמבר 1964 ארה"ב זכתה במדליית הזהב בשל הפרש שערים גדול יותר, מעריב, 4 באוגוסט 1969 המאמן הגרמני בכדורמים: אתם מחמיצים זכייה במדליית זהב בבנגקוק, מילגה ללדנר, מעריב, 28 באוקטובר 1970 ניר שועלי, מיתולוגיית כדורמים, באתר איגוד הכדור-מים בישראל, 8 בפברואר 2019 ברוך דגון, הגב של יעקובי שבר 3 שיאים בארבעה ימים, דבר, 10 באוגוסט 1971
אוטומט

האם התכוונתם ל... אוטומציה – שימוש באביזרים מכניים או אלקטרוניים, על-מנת לבצע סדרת פעולות, ברצף מתוכנן, ללא מגע יד אדם. גיר אוטומטי – בתחום הרכב, תיבת הילוכים שמחליפה הילוכים באופן אוטומטי, בניגוד לאופן ידני. אוטומט סופי – בתורת החישוביות, מכונה מופשטת בעלת זיכרון מוגבל המגדירה שפה פורמלית. אוטומט סופי דטרמיניסטי אוטומט סופי לא דטרמיניסטי אוטומט מחסנית אוטומט הסתברותי אוטומט תאי – תוכנית מחשב המפתחת מצב נתון על בסיס חוקים פשוטים, ועוקבת אחר ההתפתחות לאורך זמן. בובה מכנית (אוטומטון).
קורמורן גואניי

קורמורן גואניי (שם מדעי: Leucocarbo bougainvillii) הוא מין של עוף ימי ממשפחת הקורמורניים אשר חי בחופי האוקיינוס השקט שלחופי פרו וצפון צ'ילה. חלק מהפרטים מגיעים עד לארגנטינה ולפטגוניה שלחופי האוקיינוס האטלנטי ועוד כמה נודדים צפונה לקולומביה, אקוודור ופנמה בעת זרמי אל ניניו. הוא משתייך לסוג קורמורן כחול-עין. הקורמורן הוא עוף בינוני באורך 78 ס"מ והוא בעל נוצות אפורות-לבנות עם ראש שחור, מקור צהוב-בהיר ועיניים אדומות. הסנטר והחזה לבנים וכפות הרגליים אדומות. הקורמורן הוא מעופף גרוע יחסית אך צולל מצוין בזכות רגליו החזקות, בנן הוא חותר מתחת למים. להקות קורמורנים מקננות במושבות צפופות לאורך חופים סלעיים ואיים מבודדים לחופי האוקיינוס השקט, שם הם מקננים ומייצרים גואנו שופע. הקורמורנים ניזונים באוקיינוס לצד עופות ים אחרים מעפייניים (אנשובי) ודגי אזרינופסידיים שהם צוללים אליהם. כיום להקות ענקיות אלה ירדו מעט עקב הפגיעה בבית גידולם וצמצום אוכלוסיות האנשובים והדגים שהם ניזונים מהם. כיום קורמורן גואניי הוא במצב קרוב לסיכון (NT) ויש חשש שייכחד אם הדגים שהוא ניזון מהם יוסיפו להתמעט. מדיה וקבצים בנושא קורמורן גואניי בוויקישיתוף קורמורן גואניי, באתר ITIS (באנגלית) קורמורן גואניי, באתר NCBI (באנגלית) קורמורן גואניי, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דקר הקלפ

דקר הקלפ (שם מדעי: Paralabrax clathratus; משמעות השם המדעי: "קרוב ללברק". שם המין פירושו: "מפוספס" עקב הפסים האדומים שלאורך הגוף) הוא מין של דג גרם בן למשפחת הדקריים אשר חי במימי האוקיינוס השקט בסמוך לאמריקה הצפונית מבאחה קליפורניה עד וושינגטון, ארצות הברית בימים ממוזגים. הדג הוא שוכן בקרבתיערות קלפ, מה שנתן לו את שמו אך גם באזורים סלעים או אף מבנים ימיים. הוא יכול לצלול לעומק 50 מטר. דקר זה שונה מעט ממיני הדקרים האמיתיים והוא קטן בהרבה. הוא מגיע לאורך 75 ס"מ ולחיות עד ל-34 שנים. הדקר בעל ראש קטן ופחוס עם שפתיים גדולות ושיניים חדות, גוף צר בעל סנפירי גב ושת זקורים ומחודדים וזנב גבוה ומחודד. הסנפירים צהובים-תכולים והגוף בעל פסים חומים-אדמדמים ולבנים. מבנהו מצויד לתנועה זריזה במים. מבנה הדקר עוזר לו לחטוף טרף כמו דיונונים, סרטנים ודגים אחרים המסתתרים לצד אצות הקלפ העצומות וכששורצים בהמוניהם גם מלהקות פלנקטון. להקות דקרים משריצים צאצאים בים הפתוח ושם הם גדלים בתהומות. דקר הקלפ נידוג בעבר בכמויות מסחריות למאכל. מאז 1950 הדיג המסחרי שלו יצא מהחוק אף שאפשר לדוג דגים יחידים שהגיעו לגודל של פרט בוגר. עדיין הם משמשים מזון לדייגים חובבים בודדים. כיום הדקר איננו בסכנת הכחדה. מדיה וקבצים בנושא דקר הקלפ בוויקישיתוף דקר הקלפ, באתר ITIS (באנגלית) דקר הקלפ, באתר NCBI (באנגלית) דקר הקלפ, באתר FishBase (באנגלית) דקר הקלפ, באתר GBIF (באנגלית) דקר הקלפ באתר הרשימה האדומה של IUCN
הטירון

האם התכוונתם ל... הטירון (סדרת טלוויזיה) – סדרת דרמת פשע משטרתית אמריקאית הטירון: סוכנת חדשה – סדרת דרמה-פשע טלוויזיונית וספין אוף של הסדרה הטירון הטירון (ציור) – ציור משנת 1957 מעשה ידי האמן האמריקאי נורמן רוקוול טירונות
מלאך-ים יפני

מלאך-ים יפני (שם מדעי: Squatina japonica) הוא מין של כריש בן למשפחה מלאך-ימיים אשר מצוי על קרקעית הים שלחופי סין, קוריאה יפן ועוד כמה איים במזרח האוקיינוס השקט. מלאך-ים זה הוא אחד הגדולים ביותר במשפחתו ומגיע לאורך 1.5-2.5 מטר, דומה למלאך-ים כנוף. הוא בעל פה רחב, סנפירים שטוחים המותאמים לשכיבה על קרקעית הים, כמה זיזי קוצניים מעל הגב וזנב דו-אונתי והוא בעל פה עצום עם שפתיים רחבות ויכולות לשאיבה של טרף חולף במהירות גדולה ובתוף פיו שורות של שיניים צרות המיועדות לתפיסת טרף. כריש זה משריץ 2–10 צאצאים חיים המגיחים מבטן אימם. הכריש הוא טורף ממארב בעודו מוסווה בצבעי חום מנומרים בכתמים בהירים, כמו הקרקעית ומחכה לטרף של סרטנים, דגים אחרים (לרבות דגי סחוס אחרים) ודיונונים. הוא מצוי עד לעומק 300 מטרים מתחת למים. הכריש מצוי כיום בסכנת הכחדה עקב דיג למטרת אכילה וכן לשימוש בעור הכריש לחומרים קוסמטיים. כמו כן הוא נתפס ברשתות דיג שמוטלים לעבר הקרקעית. בכמה מקומות הוא גם נפגע מזיהום מים. הוא מין מוגן אך ממשיכים לצוד אותו בחופי יפן. מדיה וקבצים בנושא מלאך-ים יפני בוויקישיתוף מלאך-ים יפני, באתר ITIS (באנגלית) מלאך-ים יפני, באתר NCBI (באנגלית) מלאך-ים יפני, באתר Animal Diversity Web (באנגלית) מלאך-ים יפני, בבסיס הנתונים ARKive (באנגלית) מלאך-ים יפני, באתר FishBase (באנגלית) מלאך-ים יפני, באתר GBIF (באנגלית) מלאך-ים יפני באתר הרשימה האדומה של IUCN
לי וון-הי

קוריאה זהו שם קוריאני; שם המשפחה הוא לי. לי וון-הי (בקוריאנית: 이원희; באנגלית: Lee Won-hee;‏ נולד ב-19 ביולי 1981) הוא ג'ודוקא עבר דרום קוריאני אשר התחרה בקטגוריית המשקל עד 73 ק"ג. אלוף אולימפי מאתונה 2004. לי התחרה במשחקים האולימפיים באתונה 2004 וזכה במדליית הזהב בקטגוריית המשקל עד 73 ק"ג. בקרב הראשון הוא ניצח את אנטולי לאריוקוב הבלארוסי בזכות ניקוד יוקו. בשמינית הגמר הוא ניצח באיפון את ג'ימי פדרו האמריקאי לאחר תרגיל סיאו-נגי מוצלח, ברבע הגמר הוא ניצח באיפון את גנאדי בילודיד האוקראיני לאחר תרגיל טאי-אוטושי ובחצי הגמר הוא ניצח שוב באיפון את ויקטור ביוול ממולדובה לאחר עוד תרגיל טאי-אוטושי מוצלח. בגמר לי התמודד מול ויטלי מקארוב הרוסי וכשתיים וחצי דקות מפתיחת הקרב לי ביצע תרגיל אשר העניק לו ניקוד יוקו. בעודו מחזיק ביתרון, תשע שניות לסיום לי ביצע תרגיל סיאו-נגי ושילב אותו עם קואוצ'י-גרי, שהצליח להטיל את מקארוב על גבו וזכה באיפון. לי מחזיק במדליה אחת מאליפויות העולם; מדליית זהב משנת 2003 כאשר בקרב הגמר ניצח באיפון את דניאל פרננדס הצרפתי. לי מחזיק גם במדליית זהב ממשחקי אסיה (2006) ומדליית זהב מאליפות אסיה (2003). במהלך הקריירה לי זכה במדליות רבות בטורנירים מהסבב העולמי וביניהן מדליות מטורנירי טוקיו ופריז היוקרתיים. במהלך הקריירה שלו כג'ודוקא כינויו של לי היו "מר איפון" ו-"גראנד סלאמר" לאחר שבשנת 2003 השיג רצף של 48 ניצחונות, מתוכם 43 באיפון. לאחר פרישתו המשיך לעסוק בג'ודו ואימן בין היתר בשנת 2015 את נבחרת הנשים של קוריאה הדרומית בג'ודו. לי וון-הי, באתר olympedia.org לי וון-הי, באתר איגוד הג'ודו העולמי לי וון-הי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ‏ "Lee Won-hee: Strong, Fast, and Determined", ‏ 17 באוגוסט 2004, The Dong-a Ilbo
אוסן (פירושונים)

האם התכוונתם ל... אוסן – עיר בקוריאה הדרומית איבאר אוסן – פילולוג, מילונאי, מחזאי ומשורר נורווגי קרב אוסן – עימות בין כוחות הצבא של ארצות הברית לצבא העם הקוריאני של קוריאה הצפונית שהיה במהלך מלחמת קוריאה אוסאן-גוק (אנ') – ממלכה קדומה ממלכת אוסאן (أوسان) (אנ') – ממלכה קדומה אושן אסן
עונת 2018/2019 בליגה הלאומית

עונת 2018/2019 בליגה הלאומית הייתה העונה ה-20 של הליגה הלאומית כליגה השנייה בחשיבותה בכדורגל בישראל. העונה החלה ב-23 באוגוסט 2018, והסתיימה ב-20 במאי 2019. לקראת עונה זו הצטרפו לליגה הלאומית הפועל אשקלון והפועל עכו, אשר ירדו מליגת העל, והפועל אכסאל וסקציה נס ציונה שעלו מליגה א'. הליגה כללה 16 קבוצות שתחילה שיחקו ביניהן במשך שני סיבובים בני 15 משחקים כל אחד - 30 מחזורים בסה"כ. לאחר המחזור ה-30 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). על ניצחון במשחק מוענקות שלוש נקודות, ונקודה בודדת על תיקו. כבר בתום המחזור ה-35 בפלייאוף התחתון ירדה הפועל אכסאל חזרה לליגה א' לאחר עונה אחת בלבד בלאומית. הפועל מרמורק הצטרפה אליה וירדה גם היא במחזור ה-36 (אחד לפני אחרון), אחרי 2 עונות בליגה הלאומית. בתום המחזור האחרון הבטיחו את עלייתם לליגה הבכירה הפועל כפר סבא שסיימה במקום הראשון וחזרה לליגת העל אחרי היעדרות של שנתיים, וסקציה נס ציונה שעלתה לליגה הבכירה בפעם השנייה בתולדותיה אחרי 51 שנה שהייתה שם בפעם האחרונה. הפועל עכו שסיימה במקום ה-14 התמודדה במשחקי המבחן מול מכבי הרצליה שהגיעה להתמודד על הכרטיס לליגה הלאומית מפלייאוף העלייה של מקומות 2-5 בליגות המחוזיות של ליגה א'. הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת. להלן הקבוצות שהשתתפו בליגה הלאומית בעונת 2018/2019: האצטדיון הביתי לא אושר להפועל פתח תקווה נוכו 11 נקודות בשל עבירות פיננסיות ואי תשלום שכר שחקנים. להפועל פתח תקווה נוכו 11 נקודות בשל עבירות פיננסיות ואי תשלום שכר שחקנים. בסיום העונה התקיימו משחקי מבחן לליגה הלאומית בין הפועל עכו שסיימה במקום ה-14 בליגה הלאומית, לבין מכבי הרצליה שסיימה במקום השלישי בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ. הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת. עונת 2018/2019 בליגה הלאומית, באתר ההתאחדות לכדורגל בישראל
ג'ונתן סטראוד

ג'ונתן אנתוני סטראוד (באנגלית: Jonathan Anthony Stroud; נולד ב-1970) הוא סופר של ספרי פנטזיה המיועדים בעיקר לילדים ולנוער. סטראוד נולד ב-1970 בעיר בדפורד שבאנגליה. את סיפוריו הראשונים כתב כבר בגיל שבע. כשסיים ללמוד ספרות אנגלית באוניברסיטת יורק, התחיל בעבודה כעורך ספרי ילדים בבית הוצאה לאור בלונדון. במהלך שנות ה-90 החל לפרסם את יצירותיו ועד מהרה נחל הצלחה. במאי 1990 הודפס ספרו של סטראוד אש קבורה (בתרגום חופשי), הראשון בשורה ארוכה של ספרי פנטזיה ומיתולוגיה לילדים שכתב. בין יצירותיו בולטת במיוחד טרילוגיית ברטימאוס שהייתה לרב מכר. הספרים בטרילוגיה הם: הקמיע מסמרקנד, עינו של הגולם ושער תלמי. נכון ל-2007 סטראוד מתגורר בחבל הרטפורדשייר, שבאנגליה, עם אשתו ג'ינה ושני ילדיו. על הסדרה "לוקווד ושות'" שהוא כתב מבוססת סדרת טלוויזיה באותו שם. Justin Credible's Word Play World (1994) The Viking Saga of Harri Bristlebeard (1997) The Hare and the Tortoise (1998) Walking through the Jungle (1998) The Little Red Car (1999) Alfie's Big Adventure (1999) Buried Fire (1999) Little Spike and Long Tail (2000) Goldilocks and the Three Bears (2000) Ancient Rome: A Guide to the Glory of Imperial Rome (2000) The Leap (2001) The Last Siege (2003) The Lost Treasure of Captain Blood (2006) Life and Times in Ancient Rome (2008) Heroes of the Valley (2009) The Ghost of Shadow Vale (2009) הקמיע מסמרקנד (2003) עינו של הגולם (2004) שער תלמי (2005) The Ring of Solomon (2010) גרם המדרגות הצורח (2013) הגולגולת הלוחשת (2014) The Hollow Boy (2015) The Dagger in the Desk" (2015) The Creeping Shadow (2016) טרילוגיית ברטימאוס מדיה וקבצים בנושא ג'ונתן סטראוד בוויקישיתוף אתר האינטרנט הרשמי של ג'ונתן סטראוד (באנגלית) ג'ונתן סטראוד, ברשת החברתית פייסבוק ג'ונתן סטראוד, ברשת החברתית אקס (טוויטר) ג'ונתן סטראוד, ברשת החברתית Goodreads ג'ונתן סטראוד, דף שער בספרייה הלאומית ריאיון עם ג'ונתן סטראוד באתר הספרייה הפנטסטית
רשות התחבורה של ארץ המחר

רשות התחבורה של ארץ המחר (באנגלית: Tomorrowland Transit Authority ) או הקו הכחול (באנגלית: Blue Line) היא מתקן המצוי בפארק השעשועים של חברת וולט דיסני: ממלכת הקסם בדיסניוורלד שבפלורידה באזור ארץ המחר של פארק השעשועים. המתקן הוא, לכאורה, כלי תחבורה המוני, אולם יש לו רק תחנה אחת פעילה בה עולים ויורדים המבקרים. המתקן נפתח ב-1 ביולי 1975 בשם "WEDway PeopleMover " בהתבסס על המתקן הדומה - פיפלמובר שבדיסנילנד בקליפורניה. מערכת ההנעה של המתקן הייתה שונה מזו של המתקן בדיסניוורלד. הבדל נוסף - בפלורידה הקרונות פתוחים ואינם מקורים, אבל המסילה מקורה (בקליפורניה הקרונות עצמם מקורים). הקריין המקורי של המתקן היה ג'ק וגנר אולם ביוני 1985 הוחלפה הקריינות בקריינות ממוחשבת ובאביב 1994 שונה שם המתקן ל"רשות התחבורה של ארץ המחר", ובהתאם שונתה הקריינות במתקן. המבקרים במתקן מוסעים בארץ המחר והנוסעים שומעים תיאור של המתקנים השונים בארץ. אף שבפועל כלל המתקן רק תחנה אחת בה עלו וירדו הנוסעים, הכריזה של המתקן הכריזה על התחנות: כיכר מגדלהטילים (Rockettower Plaza)- התחנה היחידה האמיתית מרכז הקונגרסים הבין-כוכבי של ארץ המחר (Tomorrowland Interplanetary) סוחרי הכוכבים של מיקי (Mickey's Star Traders) הר החלל קרוסלת הקידמה משגרי החלל של באז שנות אור מרכז המדע של ארץ המחר (בעבר היה בו מתקן שומר הזמן) מסיעאנשים מדיה וקבצים בנושא רשות התחבורה של ארץ המחר בוויקישיתוף
פרס לורנס אוליבייה לבמאי הטוב ביותר

פרס סר פיטר הול לבמאי הטוב ביותר (באנגלית: Sir Peter Hall Award for Best Director) הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה. ב-2018 שונה שם הפרס לכבודו של במאי התיאטרון סר פיטר הול, והטקס הראשון בשם זה נערך ב-2019. ב-1991 פוצלה הקטגוריה לשתיים עבור "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר. רק שלוש נשים זכו בפרס: דברה וורנר, מריאן אליוט ולינדזי טרנר. פרס דרמה דסק לבמאי מצטיין במחזמר פרס טוני לבמאי הטוב ביותר במחזמר אתר האינטרנט הרשמי של פרס לורנס אוליבייה לבמאי הטוב ביותר (באנגלית) אתר פרסי לורנס אוליבייה "Olivier Awards rename director award following Sir Peter Hall In Memoriam error". Xposé. Virgin Media Television, Dublin. Press Association. 10 באפריל 2018. אורכב מ-המקור ב-2019-03-21. נבדק ב-11 בפברואר 2019. {{cite news}}: (עזרה)
מפרץ מרגריט (אנטארקטיקה)

מפרץ מרגריט או מפרץ מרגרט (באנגלית: Marguerite Bay או Margaret Bay) הוא מפרץ רחב המצוי בצידו המערבי של חצי האי האנטארקטי שבאנטארקטיקה. האי אדלייד גובל במפרץ מצפון. מדף הקרח וורדי, מפרץ ג'ורג' השישי וארץ אלכסנדר גובלים במפרץ מדרום. חוף פאלייר הוא שמו של חוף חצי האי האנטארקטי הגובל במפרץ. במפרץ מצויים האיים: פרקה פה, הורסשו ולאגוטלרי, וכן שונית אנדורנס. מפרץ מרגריט התגלה בשנת 1909 על ידי המשלחת הצרפתית לאנטארקטיקה תחת דוקטור ז'אן באטיסט שארקו. שארקו קרא למפרץ על שם אשתו מרגריט. • tephen J. Livingstone, Colm Ó Cofaigh, Chris R. Stokes, Claus-Dieter Hillenbrand, Andreas Vieli & Stewart S.R. Jamieson, Glacial geomorphology of Marguerite Bay Palaeo- Ice stream, western Antarctic Peninsula, Journal of Maps, 9:4, 558-572, DOI: 10.1080/17445647.2013.829411 מדיה וקבצים בנושא מפרץ מרגריט בוויקישיתוף מפרץ מרגריט באתר הסקר הגאולוגי של ארצות הברית מפרץ מרגריט באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור מפרץ מרגריט שייט במפרץ מרגריט, סרטון באתר יוטיוב מידע גאוגרפי והיסטורי
מפרץ מרגריט

האם התכוונתם ל... מפרץ מרגריט (אנטארקטיקה) – מפרץ בארץ גרהאם הגובל בחצי האי האנטארקטי באנטארקטיקה מפרץ מרגריט (ניופאונדלנד ולברדור) – מפרץ בפרובינציית ניופאונדלנד ולברדור שבקנדה מפרץ מרגריט (קוויבק) – מפרץ בפרובינציית קוויבק שבקנדה מפרץ מרגריט (אלסקה) – מפרץ במדינת אלסקה שבארצות הברית שדה התעופה מפרץ מרגריט – שדה תעופה באלסקה שבארצות הברית בסיס מפרץ מרגריט – בסיס מחקר באנטארקטיקה
אבן יוגורט

אבן יוגורט (בערבית: ג'מיד جميد, פירושו: "קשיח") הוא מאכל מזרח תיכוני העשוי מיוגורט מיובש. מאכל זה מיוצר בדרך כלל בירדן על ידי בדואים ונפוץ גם אצל הבדואים בישראל (בעיקר ביהודה ושומרון), במצרים וגם בסוריה. גרסה דומה לג'מיד נמצאת באיראן ושכנותיה ונקראת קאשק. אבן יוגורט מיוצרת מיוגורט מחלב עיזים או מחלב כבשים. בשלב הראשון נתלה היוגורט הנוזלי בתוך בד לניקוז הנוזלים, עד להיווצרות לבנה. מהלבנה מיוצרים כדורים ואלו מיובשים - באופן מסורתי בשמש - עד ל"התקשחות" הכדורים. זמן היבוש יכול להמשך בין כמה ימים לשבועיים. תהליך הייבוש משמר את אבני היוגורט לאורך זמן, גם ללא אמצעי קירור. ניתן לאכול אותן כמות שהן והן מהוות מצרך בסיסי לנוודים, אשר בדרך כלל מרככים אותן עם מעט מים. לעיתים נהוג גם להוסיף אבני יוגורט לרטבים או למרקים, והן משמשות גם מרכיב חשוב במנסף, ובמטבח האיראני במאכל קאשק אוֹ באדמג'אן (کشک و بادمجان) שהוא מטבל חצילים. שנקליש מדיה וקבצים בנושא אבן יוגורט בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
מארן ר. ניהוף

מארן ניהוף (Maren R. Niehoff, נולדה 16 באפריל 1963) היא חוקרת מחשבת ישראל ישראלית ממוצא גרמני, המכהנת כראש הקתדרה על שם מקס קופר בחוג למחשבת ישראל וכראש החוג באוניברסיטה העברית בירושלים. תחום מחקרה מתמקד בהגות היהודית ההלניסטית והרבנית המוקדמת, וביחסים ביניהן. ביוני 2021 היא נבחרה כחברה באקדמיה הלאומית הישראלית למדעים. את לימודיה האקדמיים ערכה ניהוף באוניברסיטת ברלין ובאוניברסיטה העברית. את התואר השני והשלישי השלימה באוניברסיטת אוקספורד בהנחייתו של גיזה ורמס (Géza Vermes) בשנת 1989. פוסט דוקטורט ערכה באוניברסיטת הרווארד. החל משנת 2011 מכהנת כחברת סגל בחוג למחשבת ישראל באוניברסיטה העברית ומאז 2014 משמשת כראש הקתדרה על שם מקס קופר למחשבת ישראל. מארן ניהוף כיהנה כראש קבוצת מחקר במכון הישראלי ללימודים מתקדמים, שהתמקדה ב"הקמת העצמי בתרבויות ים-תיכוניות עתיקות ("Constructions of the Self in Ancient Mediterranean Cultures"). תחום המחקר של ניהוף כולל קשת רחבה של תקופות החל מהיהדות ההלניסטית ועד הספרות הרבנית המוקדמת עם נגיעה לנצרות הקדומה והספרות הפגנית. ניהוף חקרה את דמותו של פילון האלכסנדרוני, והציעה ניתוח היסטורי מקיף של פילון כסופר יהודי באימפריה הרומית. הכרונולוגיה של יצירותיו, תולדותיו וכן התפתחות מחשבתו נבחנות בהקשר אל חינוכו באלכסנדריה וביקורו ברומא כראש השגרירות היהודית לגאיוס. ניהוף טענה כי פילון עסק יותר ויותר בשיח הרומי ובכך זרק אור חדש וחשוב על הופעתה של הנצרות הקדומה והזרם הסופיסטי. ניהוף חוקרת את הדינמיקה שבין יהודים, נוצרים ופגאנים בשלהי העת העתיקה. מחקריה אלו כוללים השואה בין הספרות הרבנית המוקדמת, יצירתו של אוריגנס, מדרשי תהלים שנתגלו לאחרונה וכן את שברי חיבורים פגאניים מקלסוס ופורפיריוס. ניהוף המשיכה את מפעלו של יהושע עמיר בתרגום כתבי פילון האלכסנדרוני מיוונית לעברית בהוצאת מוסד ביאליק. פילון האלכסנדרוני: ביוגרפיה אינטלקטואלית, מארן ר' ניהוף; תרגמו מאנגלית: אסף רוט, רון אגמון; ירושלים, הוצאת ספרים ע"ש י"ל מאגנס - האוניברסיטה העברית, תשפ"ב 2021. M. R. Niehoff, The Figure of Joseph in Post-Biblical Jewish Literature, 1992, 178 pp. Brill, Leiden. M. R. Niehoff, Philo on Jewish Identity and Culture, 2001, Mohr Siebeck, Tübingen. M. R. Niehoff, Jewish Exegesis and Homeric Scholarship in Alexandria, 2011, Cambridge University Press, Cambridge. Paperback edition 2014. Polonsky Prize 2011. M. R. Niehoff, ed., Homer and the Bible in the Eyes of Ancient Interpreters, 2012, Brill, Leiden. M. R. Niehoff, ed., Journeys in the Roman East: Imagined and Real, 2017, Mohr Siebeck, Tübingen. M. R. Niehoff, Philo of Alexandria. An Intellectual Biography, 2018, Yale University Press, New Haven. אתר האינטרנט הרשמי של מארן ר. ניהוף (באנגלית) רשימת המאמרים של מארן ר. ניהוף באתר רמב"י מארן ניהוף (1963-), דף שער בספרייה הלאומית https://marenniehoff.huji.ac.il/bio-cv נשיא וסגנית נשיא חדשים לאקדמיה הלאומית הישראלית למדעים, 7 חברים וחברות חדשים מצטרפים לאקדמיה, באתר www.academy.ac.il
קוטקה (פירושונים)

האם התכוונתם ל... קוטקה – עיירה פינית קוטקה (אביזר לבוש) – אביזר לבוש המשמש לכיסוי הפין בגינאה החדשה
שאיוקזה

שאיוקזה (בהונגרית: Sajókaza) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית שאיוקזה קטנה מ-1,099 תושבים בשנת 1990 עד 964 תושבים בשנת 2022 (ירידה של 135 תושבים). יהודים התיישבו במקום במחצית השנייה של המאה ה-18 ובקהילה פעלו חברה קדישא, אגודת נשים ובית קברות. בית כנסת נבנה בשנת 1932 והקהילה השתייכה לזרם האורתודוקסי. בסוף שנת 1941 גויסו 40 גברים מהכפר לעבודות כפייה. הם נשלחו לחזית אוקראינה שבה לחם הצבא ההונגרי לצד הגרמנים, ושם הועסקו בבניית גשרים ובסלילת דרכים, רובם נספו. באפריל 1944 רוכזו יהודי המקום ברחבת מכרות הפחם והוחזקו שבועיים תחת כיפת השמיים ואחר כך גורשו לגטו דיושג'ר משם שולחו למחנה ההשמדה אושוויץ. לאחר המלחמה חזרו 28 יהודים וחידשו את חיי הקהילה ובגלל עוינות התושבים הלא יהודים עזבו בזה אחר זה, ובשנת 1957 כבר לא ישבו יהודים בכפר. פנקס הקהילות הונגריה, עמוד 517–518 שאיו-קאזא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 402. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא שאיוקזה בוויקישיתוף אתר האינטרנט הרשמי של שאיוקזה (בהונגרית) נתוני הכפר באתר הלמ"ס ההונגרי קהילת שאיוקזה, באתר "אנו – מוזיאון העם היהודי" מפקד האוכלוסין ההונגרי 2018 בית הקברות היהודי בשאיוקזה דף קהילת שאיוקזה במפקד קהילות הונגריה מפקדי האוכלוסין של יהודי הונגריה, 1993